ΚΑΝΟΝΙΣΜΟΣ (ΕΚ) αριθ. 2930/95 ΤΗΣ ΕΠΙΤΡΟΠΗΣ της 18ης Δεκεμβρίου 1995 για τροποποίηση του κανονισμού (ΕΚ) αριθ. 762/94 περί λεπτομερειών εφαρμογής του κανονισμού (ΕΟΚ) αριθ. 1765/92 του Συμβουλίου όσον αφορά την παύση καλλιέργειας γαιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 2800/95 (2), και ιδίως το άρθρο 7 παράγραφος 1 δεύτερο εδάφιο και το άρθρο 12,

Εκτιμώντας:

ότι, από την εφαρμογή που έγινε από τότε που καθιερώθηκε, η παύση καλλιέργειας των γαιών που καθορίστηκε από τον κανονισμό (ΕΟΚ) αριθ. 1765/92, πρέπει να θεωρηθεί ώς μέσο διαχειρίσεως της παραγωγής των αροτραίων καλλιεργειών, του οποίου το ποσοστό δύναται να τροποποιείται σε κάθε περίοδο συναρτήσει της καταστάσεως της αγοράς 7 ότι αυτό έχει αποδειχθεί από τον καθορισμό από το Συμβούλιο, κατά παρέκκλιση, κατά τη διάρκεια δύο συνεχών περιόδων εμπορίας ενός ποσοστού παύσης καλλιέργειας γαιών διαφορετικού από το βασικό ποσοστό 7 ότι, σ' ένα τέτοιο πλαίσιο, οι λεπτομέρειες εφαρμογής του καθεστώτος της παύσης καλλιέργειας των γαιών που έχει προβλεφθεί από τον κανονισμό (ΕΚ) αριθ. 762/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2015/95 (4), πρέπει να επιτρέψουν στους παραγωγούς ετήσια προσαρμογή στην αλλαγή του ποσοστού που ενδεχομένως θα αποφασισθεί 7 ότι, συνεπώς, θα πρέπει οι παραγωγοί οι οποίοι επέλεξαν το καθεστώς που προβλέπεται στο άρθρο 5 του κανονισμού αυτού και οι οποίοι το επιθυμούν, να δύνανται να αναθεωρήσουν τις δεσμεύσεις τους χωρίς να υποστούν κυρώσεις 7 ότι, εντούτοις, η εγγύηση ενός ελάχιστου ποσοστού για την αντιστάθμιση της παύσης καλλιέργειας των γαιών σε ανταλλαγή μιάς ελάχιστης περιόδου παύσεως της καλλιέργειας, είναι ένα βασικό στοιχείο στην περίπτωση ορισμένων μέτρων περιβαλλοντολογικού χαρακτήρα 7 ότι δεν πρέπει να διευκολυνθεί η ανάκληση δεσμεύσεων που έχουν ήδη αναληφθεί για τις εκτάσεις που έχουν τεθεί σε αγρανάπαυση στο πλαίσιο του άρθρου 7 παράγραφος 1 του κανονισμού (ΕΟΚ) αριθ. 1765/92 για τις οποίες έχουν χορηγηθεί ενισχύσεις περιβαλλοντολογικού χαρακτήρα σε συμπλήρωση της αποζημιώσεως για την παύση καλλιέργειας των γαιών 7 ότι, για τους ίδιους λόγους, πρέπει να διατηρηθεί η προσφυγή στην εγγύηση για τέτοιες εκτάσεις 7 ότι η Μεικτή Επιτροπή Διαχείρισης Σιτηρών, Λιπαρών Ουσιών και Αποξηραμένων Ζωοτροφών δε διατύπωσε γνώμη στην προθεσμία που όρισε ο πρόεδρος της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 762/94 τροποποιείται ως εξής:

1. Στο άρθρο 4 η παράγραφος 4 συμπληρώνεται με την ακόλουθη φράση:

«Εντούτοις, η διάταξη αυτή δεν εφαρμόζεται στις αιτήσεις για "ενίσχυση εκτάσεως" που υποβάλλονται κατά το 1996 για την περίοδο εμπορίας 1996/97.»

2. Στο άρθρο 5 παράγραφος 3 προστίθεται το ακόλουθο νέο στοιχείο γ):

«γ) ανακοινώνοντάς την στην αρμόδια αρχή κατά την υποβολή της αιτήσεώς του για "ενίσχυση εκτάσεως" για την περίοδο εμπορίας 1996/97 7 ωστόσο, αποκλείονται της δυνατότητας αυτής τα αγροτεμάχια στα οποία έχει εφαρμοσθεί το καθεστώς των ενισχύσεων που προβλέπεται στο άρθρο 7 παράγραφος 4 δεύτερο εδάφιο του κανονισμού (ΕΟΚ) αριθ. 1765/92 ή στο άρθρο 2 παράγραφος 1 στοιχείο ζ) και στο άρθρο 10 του κανονισμού (ΕΟΚ) αριθ. 2078/92.»

3. Στο άρθρο 5, προστίθεται η ακόλουθη νέα παράγραφος 5:

«5. Το ευεργέτημα που παρέχεται από το παρόν άρθρο περιορίζεται:

α) στους παραγωγούς που έχουν επιλέξει το καθεστώς που προβλέπεται στην παράγραφο 1 πριν από την έναρξη ισχύος του κανονισμού (ΕΚ) αριθ. 2930/95 της Επιτροπής (*) και β) στους παραγωγούς που έχουν αποσύρει αγροτεμάχια κατά την έννοια του άρθρου 7 παράγραφος 1 του κανονισμού (ΕΟΚ) αριθ. 1765/92 και οι οποίοι, για τα ίδια αυτά αγροτεμάχια, απολαμβάνουν των ενισχύσεων που χορηγούνται δυνάμει του άρθρου 7 παράγραφος 4 δεύτερο εδάφιο του κανονισμού αυτού ή του άρθρου 2 παράγραφος 1 στοιχείο ζ) και του άρθρου 10 του κανονισμού (ΕΟΚ) αριθ. 2078/92.

»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Δεκεμβρίου 1995.

Για την Επιτροπή Franz FISCHLER Μέλος της Επιτροπής

(*) ΕΕ αριθ. L 307 της 20. 12. 1995, σ. 8.